Liečba vysokého tlaku, panických atakov a žalúdočných problémov pri užívaní Prenessa, Nolpaza, Elicea a Spitomin
Dobrý deň.Liečím sa na vysoký krvný tlak mávala som aj panické ataky a žaludočné problémy.Užívam si Prenessa 5mg ráno,2x denne Nolpaza 20mg,Elicea 10mg a Spitomin 5mg.Tlak mávam do 150/89/a pulz.Pani Dr mi povedala že je to v poriadku.Predsa má to aj tak znepokojuje.
Dobrý deň,
ďakujeme za Vašu otázku.
Optimálny tlak krvi je ak systolický je menej ako 120, a diastolický menej ako 80. Za hypertenziu (vysoký tlak krvi ) sa považujú hodnoty systolického TK 140 - 159, a distolického 90 - 99.
Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu.
V prípade nedostatočného dlhodobého účinku liečby je však potrebné sa obrátiť na ošetrujúceho lekára, ktorý rozhodne o ďalšom postupe - zmene liečby, prípadne vyšetrenia u špecialistu.
Na liečbu vysokého krvného tlaku má taktiež výrazný vplyv životný štýl. Odporúčam Vám pravidelný pohyb. Vhodná je chôdza, plávanie či cyklistika. Potrebné je vyhýbať sa alkoholu, cigaretám a eliminovať stres. Dôležitá je pestrá strava a nižší príjem soli. Nápomocné môže byť užívanie
magnézia
. Horčík je známy pre svoje upokojujúce účinky na telo a môže pomáhať pri redukcii stresu. Zároveň má pozitívny účinok pri zvýšenom krvnom tlaku.
Žiaľ, v našej kompetencii nie je možné posúdiť závažnosť zdravotného stavu. V prípade, že okrem nameranáho zvýšeného tlaku pociťujete aj iné ťažkosti ako je napríklad nevoľnosť, točenie hlavy, tlak na hrudi či iné, je potrebné vyhľadať lekársku pomoc.
Prajem všetko dobré.
S pozdravom
Mgr. Emma Halás Haluščíková